A nins în noaptea de marți spre miercuri pe DN 67C Transalpina. Drumul între Rânca și Obârșia Lotrului rămâne în continuare închis, carosabilul fiind acoperit de zapadă și gheață, au anunțat miercuri dimineața reprezentanții Direcţiei Regionale de Drumuri şi Poduri (DRDP) Craiova.
„Pe DN 67C între Rânca şi Obârşia Lotrului (Transalpina), noaptea trecută s-au înregistrat precipitaţii sub formă de ninsoare.
Reamintim că acest sector de drum este închis circulaţiei publice şi facem apel la conducătorii auto să nu intre pe acest sector pentru că se expun unui real pericol, pe carosabil fiind zăpadă şi gheaţă”, se menţionează într-o postare pe pagina de Facebook a DRDP Craiova.
Potrivit acestora, stratul nou de zăpadă depus pe carosabil măsoară 3-4 centimetri, scrie Agerpres.
Reamintim faptul că Transalpina este închisă, în lunile cu zăpadă, între Rânca şi Obârşia Lotrului, pe o porţiune de peste 20 de kilometri.
Urmăriți Alba24.ro și pe Google News
Dacă ți-a plăcut articolul: